Lisboa

Lisboa es la capital i mayol ciá de Portugal. Assitiá ena foz de Taju i, hueraparti la capital el pais, es tamién la capital el destritu de Lisboa, de la región e Lisboa, del ária metrupolitana e Lisboa, i es tamien el prencipal centru la surehión de la Grandi Lisboa. La ciá tiini cerca e 564.477 abitantis (2001), la su ária metrupolitana tiini 2.641.006 en 2.957,4 km². Ésta i la ciá costituyin el 27% la puebración del país. Lisboa es la ciá mas rica e Purtugal con un PIB per cápita superiol a la meya uropea. Dos ahéncias de la Uñón Uropea tiinin sei en Lisboa: l'Osevatóriu Uropeu e Drogas i Tossicómanus, assina comu l'Ahéncia Uropea e Segurancia Marítima. La CPLP tamién tiini la su sei en Lisboa.

 Geografia 
La ciá correspondi al concehu e Lisboa con 83,84 qm² d'ária. La densiá demográfica es e 6 518,1 hab./qm². El concehu se sudevii en 53 freguesias (parroquias) i limita al norti con los monicipius e Odivelas i Loures, al oesti con Oeiras, al noroesti con Amadora i al suresti con l'estuáriu el Tahu. A través el estuáriu, Lisboa s'uni a los concehus de la Marhin Sul: Almada, Seixal, Barreiro, Moita, Montijo i Alcochete.

 Economia 
250px|thumb|left|Fachá el Centru Comelcial Vasco da Gama.

Lisboa es la ciá más rica e Purtugal con un PIB per cápita superiol a la meya uropea i tiini una economia concentrá enos selvícius. La huerça las murtinacionalis dessistentis nel pais están assitiás en Lisboa. Entavía es la 9ª ciá a nivel mundial qu'alcibi mas congressus entrinacionalis.

Pol essas razonis está cosierá cumu el segunderu centru financieru i económicu mas emportanti ena península Ibérica, solu alatrás e Mairil.

L'ária metrupolitana e Lisboa está artamenti endustrializá, especialmenti ena zona sul e Tahu. Las endústrias prencipalis consistin en refinerias de petróleu i siderúhias.

 Atijus 

Categoría:Ciais de Purtugal